cyanic-selkie/wikianc huggingface dataset:
ভোলানাথ দাস
তিনি তিনবার বিবাহবন্ধনে আবদ্ধ হয়েছিলেন। প্ৰথম ও দ্বিতীয়া পত্নীর মৃত্যুর পর ১৮৮৭ সালে তিনি গোলাঘাটের রাজখোয়া বংশের যজ্ঞেশ্বরী আইদেউর সাথে তাঁর বিয়ে হয়। ১৮৯৩ সালে তাঁদের পুত্র লক্ষ্মীনাথ দাসের জন্ম হয়।
জহিভপিস্নয় সেতু
জহিভপিস্নয় সেতু (রাশিয়ান: Живописный Мост, lit. চিত্রকলা ব্রিজ) একটি কেবেল স্টেট সেতু যা রাশিয়ার উত্তর পশ্চিম মস্কোর, মস্কভা নদীর উপর নির্মিত। এটি মস্কো শহরের প্রথম ক্যাবলযুক্ত সেতু। এটি ২৭ ডিসেম্বর ২০০৭ সালে ক্রিস্টোফারসেনসস্কি এভিনিউয়ের একটি অংশ হিসাবে খোলা হয়। এটি ইউরোপের সর্ববৃহৎ ক্যাবলযুক্ত সেতু।
ডিজাইন এবং বিশেষ উল্লেখ
এই সেতুটি অনন্য, যে তার দৈর্ঘ্য নদী বরাবর চলতে থাকে, এটি জুড়ে না (দেখুন সাইট প্ল্যান দেখুন)। এইভাবে সেতু এবং মহাসড়কটি সেরেব্রেনিয়া বোর দ্বীপের সুরক্ষিত অঞ্চলকে বাইপাস করে।
সেতুর একটি এস- আকৃতির ডেক, যেটি ১.৫ কিলোমিটার দৈর্ঘ্য অতিক্রম করেছে, যার মধ্যে ৪০৯.৫-মিটার লম্বা, ৪৭ মিটার প্রশস্ত প্রধান অংশ ৩০ মিটার উঁচু এবং মস্কোভ নদীর কেন্দ্রের বরাবর নির্মিত। প্রধান পাইলন নদী জুড়ে একটি ১০৫-মিটার উচ্চ খিলান, যেটি ৭৮ টি তােরের মাধ্যমে ডেকের ওজন বহন করে।
মনোউই, নেব্রাস্কা
মনোওয়াই (Monowi; উচ্চারণ: ) যুক্তরাষ্ট্রের নেব্রাস্কা অঙ্গরাজ্যের বয়েড কাউন্টির অন্তর্ভুক্ত একটি গ্রাম। ২০১০ সালের জরীপ অনুসারে এর জনসংখ্যা মাত্র ১। এমন জনসংখ্যা যুক্তরাষ্ট্রের আর কোন পৌরসভাতে নেই। জায়গাটির একমাত্র বাসিন্দা এলসি আইলার এবং তিনিই এই গ্রামের মেয়র, লাইব্রেরিয়ান এবং বারটেন্ডার। আর এ কারণেই এটি মানুষের আগ্রহের বিষয় হয়ে দাঁড়িয়েছে।
ইতিহাস
মনোওয়াই গ্রামের পরিকল্পনা করা হয় ১৯০২ সালে, যখন ফ্রিমনট, এলখরন এবং মিসউরি রেল রোড ওই স্থান পর্যন্ত প্রসারিত করা হয়। একই সালে সেখানে একটি ডাকঘর স্থাপন করা হয় এবং ১৯৬৭ সাল পর্যন্ত এটি কার্যকর ছিল।
১৯৩০ এর দশকে মনোওাইর সর্বোচ্চ সমৃদ্ধি দেখা যায়। এ সময় এর জনসংখ্যা ছিল ১৫০। গ্রেট প্লেইন্স এর অন্যান্য ক্ষুদ্র সম্প্রদায়ের মত এখানকার তরুণ বাসিন্দারাও ভালো চাকরির জন্য শহরাঞ্চলে চলে যায়। ২০০০ সালের জরীপ অনুসারে এই গ্রামের জনসংখ্যা ছিল ২। রুডি এবং এলসি আইলার নামের এক দম্পতি এখানে থাকতেন। ২০০৪ সালে রুডি মারা যাবার পর এলসি একাই এখানে থাকেন। তিনিই স্থানটির মেয়র হিসেবে দায়িত্ব পালন করছেন। ফলে তিনি নিজেই নিজেকে মদের লাইসেন্স এবং কর প্রদান করেন। গ্রামের চারটি স্ট্রিট লাইটের রাষ্ট্রীয় তহবিল পাওয়ার জন্য তাকে প্রতি বছর একটি পৌর সড়ক পরিকল্পনা তৈরি করতে হয়।
গ্রামটি পরিত্যক্ত থাকা সত্ত্বেও এখানে মনোওয়াই ট্যাভার্ন নামের একটি বার আছে। যাত্রী বা ভ্রমণকারীদের জন্য এই বারটির পরিচালনার কাজ এলসি নিজেই করেন। এছাড়াও রুডির স্মরণে প্রতিষ্ঠিত পাঁচ হাজার বই বিশিষ্ট রুডি'স লাইব্রেরিও পরিচালনা করেন তিনি।
বাঘা মসজিদ
বাঘা মসজিদ রাজশাহী জেলা সদর হতে প্রায় ৪১ কিলোমিটার দক্ষিণ-পূর্বে বাঘা উপজেলায় অবস্থিত একটি ঐতিহাসিক মসজিদ। সুলতান নাসিরউদ্দিন নুসরাত শাহ ১৫২৩ খ্রিষ্টাব্দে মসজিদটি প্রতিষ্ঠা করেন।
মনোউই, নেব্রাস্কা
ভূগোল
মার্কিন আদমশুমারি তথ্য অনুযায়ী এই গ্রামের মোট আয়তন ০.২১ বর্গ মাইল (০.৫৪ বর্গ কিমি)। নেব্রাস্কার উত্তরপূর্বের বয়েড কাউনটির সুদূর পূর্বে অবস্থিত এ গ্রাম। এটি নিওব্রারা নদী এবং মিসউরি নদীর মাঝখানে অবস্থিত। মনোওয়াইর নিকটতম লোকালয় লিঞ্চ প্রায় ৬.৯২ মাইল (১১.১৪ কিমি) দূরে অবস্থিত। গ্রামটি অরনাহা থেকে প্রায় ১৯৩.৯৭ মাইল (৩১২.১৬ কিমি) দূরে অবস্থিত।
বাঘা মসজিদ
ইতিহাস
মসজিদটি ১৫২৩-১৫২৪ সালে (৯৩০ হিজরি) হুসেন শাহী বংশের প্রতিষ্ঠাতা আলাউদ্দিন শাহের পুত্র সুলতান নুসরাত শাহ নির্মাণ করেন। পরবর্তীতে বিভিন্ন সময় এই মসজিদের সংস্কার করা হয় এবং মসজিদের গম্বুজগুলো ভেঙ্গে গেলে ধ্বংসপ্রাপ্ত মসজিদে নতুন করে ছাদ দেয়া হয় ১৮৯৭ সালে।
মনোউই, নেব্রাস্কা
জনসংখ্যা
মনোওয়াইয়ের আদমশুমারির তথ্য এর কিছু অনন্য বৈশিষ্ট্যকে তুলে ধরে। ২০১০ এর জরীপ অনুসারে:
বাঘা মসজিদ
স্থাপত্য বৈশিষ্ট্য
মসজিদটি ২৫৬ বিঘা জমির ওপর অবস্থিত। সমভুমি থেকে ৮-১০ ফুট উঁচু করে মসজিদের আঙিনা তৈরি করা হয়েছে। উত্তর পাশের ফটকের ওপরের স্তম্ভ ও কারুকাজ ধ্বংসপ্রাপ্ত হয়েছে। মসজিদটিতে ১০টি গম্বুজ আছে । আর ভেতরে রয়েছে ৬টি স্তম্ভ। মসজিদটিতে ৪টি মেহরাব রয়েছে যা অত্যন্ত কারুকার্য খচিত। দৈর্ঘ্য ৭৫ ফুট প্রস্থ ৪২ ফুট, উচ্চতা ২৪ ফুট ৬ ইঞ্চি। দেয়াল চওড়া ৮ ফুট গম্বুজের ব্যাস ৪২ ফুট, উচ্চতা ১২ ফুট। চৌচালা গম্বুজের ব্যাস ২০ ফুট উচ্চতা প্রায় ৩০ ফুট। মাঝখানের দরজার ওপর ফার্সি ভাষায় লেখা একটি শিলালিপি রয়েছে। মসজিদটির গাঁথুনি চুন-সুরকি দিয়ে। ভেতরে এবং বাইরের দেয়ালে মেহরাব ও স্তম্ভ রয়েছে। বাঘা মসজিদের দৈর্ঘ্য ২২.৯২ মিটার, প্রস্থ ১২.১৮ মিটার এবং উচ্চতা ২৪ ফুট ৬ ইঞ্চি। এর দেয়াল ২.২২ মিটার পুরু। মসজিদটিতে সর্বমোট ১০টি গম্বুজ, ৪টি মিনার (যার শীর্ষদেশ গম্বুজাকৃতির) এবং ৫টি প্রবেশদ্বার রয়েছে। এই মসজিদটি চারদিক হতে প্রাচীর দিয়ে ঘেরা এবং প্রাচীরের দু’দিকে দু’টি প্রবেশদ্বার রয়েছে। মসজিদের ভিতরে-বাইরে সবর্ত্রই টেরাকোটার নকশা বর্তমান। মসজিদের পাশে অবস্থিত বিশাল দিঘীও একটি দর্শনীয় স্থান।
মনোউই, নেব্রাস্কা
শিক্ষা
এলাকাটি লিঞ্চের লিঞ্চ পাবলিক স্কুলস জেলার আওতাভুক্ত।
বাঘা মসজিদ
স্থাপত্য বৈশিষ্ট্য
এছাড়া বাঘা মসজিদের পাশেই রয়েছে একটি মাজার শরীফ। thumb|বাঘা মসজিদ এর টেরাকোটা
মনোউই, নেব্রাস্কা
জনপ্রিয় সংস্কৃতিতে
১৯৯০ এর জনগণনার পর মনোওয়াইর মেয়র এলসি আইলার রেডিও সম্প্রচারক পল হারভির সঙ্গে যোগাযোগ করেন। তিনি এক সম্প্রচারে মনোওয়াইর জনগণনার একটি ভুল তুলে ধরেন।
বাঘা মসজিদ
বিবরণ
বাঘা মসজিদটির গাঁথুনি চুন এবং সুরকি দিয়ে। মসজিদের ভেতরে এবং বাইরের দেয়ালে সুন্দর মেহরাব ও স্তম্ভ রয়েছে। এছাড়া আছে পোড়ামাটির অসংখ্য কারুকাজ যার ভেতরে রয়েছে আমগাছ, শাপলা ফুল, লতাপাতাসহ ফার্সি খোদাই শিল্পে ব্যবহৃত হাজার রকম কারুকাজ। এছাড়া মসজিদ প্রাঙ্গণের উত্তর পাশেই রয়েছে হজরত শাহদৌলা ও তার পাঁচ সঙ্গীর মাজার। বাংলার স্বাধীন সুলতান আলাউদ্দিন হুসাইন শাহর পুত্র নাসিরউদ্দীন নসরত শাহ জনকল্যাণার্থে মসজিদের সামনেই একটি দিঘী খনন করেন। শাহী মসজিদ সংলগ্ন এ দিঘিটি ৫২ বিঘা জমির ওপর রয়েছে। এই দিঘির চারপাশে রয়েছে সারিবদ্ধ নারিকেল গাছ। প্রতিবছর শীতের সময় এ দিঘিতে অসংখ্য অতিথি পাখির কলতানে এলাকা মুখরিত হয়ে ওঠে। বর্তমানে দিঘিটির চারটি বাঁধানো পাড় নির্মাণ করা হয়েছে। এ ছাড়া এ মসজিদ সংলগ্ন জহর খাকী পীরের মাজার রয়েছে। মূল মাজারের উত্তর পাশে রয়েছে তার কবর। এ ছাড়া মসজিদ সংলগ্ন মাটির নিচ থেকে মহল পুকুর আবিষ্কৃত হয়। ১৯৯৭ সালে মাজারের পশ্চিম পাশে খনন কাজের ফলে ৩০ ফুট বাই ২০ ফুট আয়তনের একটি বাঁধানো মহল পুকুরের সন্ধান মেলেছে। এই পুকুরটি একটি সুড়ঙ্গপথ দিয়ে অন্দরমহলের সঙ্গে যুক্ত ছিল। তিন দিক থেকে বাঁধানো সিঁড়ির ভেতরে নেমে গেছে। মসজিদের ভেতরে ও বাইরে রয়েছে প্রচুর পোড়ামাটির ফলক। মসজিদের ভেতরে উত্তর-পশ্চিম কোণে একটু উঁচুতে নির্মিত একটি বিশেষ নামাজের কক্ষ আছে। এ মসজিদ সংলগ্ন এলাকায় প্রতিবছর ঈদুল ফিতরের দিন থেকে ৩ দিন পর্যন্ত 'বাঘার মেলা'র আয়োজন করা হয়। এ মেলাটি ৫০০ বছরের ঐতিহ্য।
মনোউই, নেব্রাস্কা
জনপ্রিয় সংস্কৃতিতে
আরবিজ এবং প্রুডেনশিয়াল এর টিভি বিজ্ঞাপনে এই গ্রামটি প্রদর্শিত হয়েছে। বিশ্বের সর্ববৃহৎ বিজ্ঞাপনের পোস্টারের প্রথম স্থান হিসেবে মনোওয়াইকে ব্যবহার করা হয়। এটি শেষ হয় ২০১৮ সালের ১৩ জুনে।
মালেকা পারভীন
মালেকা পারভীন (Maleka Parvin) হলেন একজন বাংলাদেশী জাতীয় নারী কাবাডি খেলোয়াড় যিনি ২০১০ সালের এশিয়ান গেমসে ব্রোঞ্জ পদক বিজয়ী বাংলাদেশ দলের অন্যতম একজন খেলোয়াড় হিসেবে ভূমিকা পালন করেছিলেন।
ময়ূখা জনি
ময়ূখা জনি (জন্ম ৯ এপ্রিল ১৯৮৮) একজন ভারতের কেরল অঞ্চলের একজন ট্র্যাক অ্যান্ড ফিল্ড অ্যাথলেট যিনি লং জাম্প এবং ট্রিপল জাম্পে বিশেষজ্ঞ। বর্তমানে ভারতের ট্রিপল জাম্পে মহিলাদের জাতীয় রেকর্ড (১৪.১১ মিটার / ৪৬ ফিট ৩.৫ ইঞ্চি) ওনার দখলে। ভারতীয় মেয়েদের মধ্যে উনিই প্রথম ১৪ মিটার দূরত্ব অতিক্রম করেন।
ব্যক্তিগত জীবন
ভারতের কেরালা প্রদেশের কোঝিকোড় জেলার অন্তর্গত কুরাচান্দ-এ ৯ এপ্রিল ১৯৮৮ সালে ময়ূখা জনির জন্ম। বাবা এম ডি জনি ছিলেন মিঃ বোম্বে জয়ী বডিবিল্ডার। ওনার বর্তমান কোচ শ্যাম কুমার।
সিনিয়র সহকারী জজ
সিনিয়র সহকারী জজ বাংলাদেশের উপজেলার প্রধান জজ। তিনি উপজেলা দেওয়ানি আদালতের প্রধান বিচার বিভাগীয় কর্মকর্তা। বাংলাদেশের পদমর্যাদা ক্রম অনুযায়ী সিনিয়র সহকারী জজের পদমর্যাদা উপসচিব এর সমান।
সিনিয়র সহকারী জজ দেওয়ানি কার্যবিধি, ১৯০৮ এর বিধান মোতাবেক উপজেলার মধ্যে যেকোনো প্রশাসনিক সিদ্ধান্ত, দাপ্তরিক আদেশ বা নির্মাণকাজ অস্থায়ী নিষেধাজ্ঞার মাধ্যমে বন্ধ করে দিতে পারেন। তিনি প্রশাসনিক ক্ষেত্রে জেলা জজের অধীনস্থ। পূর্বে সিনিয়র সহকারী জজকে মুন্সেফ নামে অভিহিত করা হতো।
এখতিয়ার ও ক্ষমতা
সিনিয়র সহকারী জজ দেওয়ানী প্রকৃতির মামলা যার মূল্যমান পনের লক্ষ টাকা থেকে পচিশ লক্ষ টাকা পর্যন্ত বিচার করতে পারেন। এছাড়া তিনি তালাক, দেনমোহর, ভরনপোষণ, দাম্পত্য অধিকার পুনরুদ্ধার এবং নাবালকের অভিভাকত্ব সংক্রান্ত বিষয়াদিসহ পারিবারিক বিরোধসমূহ নিষ্পত্তি করেন।
নিয়োগ
সিনিয়র সহকারী জজ বাংলাদেশ জুডিসিয়াল সার্ভিসের চতুর্থ গ্রেডের কর্মকর্তাদের মধ্য থেকে নিয়োগ দেওয়া হয়। বাংলাদেশের সংবিধান এর ১১৫ ও ১৩৩ অনুচ্ছেদ অনুযায়ী বাংলাদেশের রাষ্ট্রপতি সিনিয়র সহকারী জজ নিয়োগ দিয়ে থাকেন। আইন মন্ত্রণালয় সুপ্রীম কোর্টের সাথে পরামর্শক্রমে সিনিয়র সহকারী জজদের পদায়ন ও বদলি করে থাকে।
লামচর ইউনিয়ন
লামচর বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।
অবস্থান ও সীমানা
রামগঞ্জ উপজেলার দক্ষিণাংশে লামচর ইউনিয়নের অবস্থান। এ ইউনিয়নের উত্তর-পশ্চিমে চণ্ডিপুর ইউনিয়ন, উত্তরে রামগঞ্জ পৌরসভা ও দরবেশপুর ইউনিয়ন, দক্ষিণ-পূর্বে করপাড়া ইউনিয়ন এবং দক্ষিণ-পশ্চিমে লক্ষ্মীপুর সদর উপজেলার উত্তর হামছাদী ইউনিয়ন ও রায়পুর উপজেলার কেরোয়া ইউনিয়ন অবস্থিত।
প্রশাসনিক কাঠামো
লামচর ইউনিয়ন রামগঞ্জ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।
হাট-বাজার
পানপাড়া বাজার,নোয়াহাট বাজার মাজিরগা, ইসলামিয়া বেড়ি বাজার, ডাগ্যাতোলি বাজার, দেওয়ান বাজার,মোহাম্মদিয়া বাজার
উল্লেখযোগ্য ব্যক্তি
মুক্তিযোদ্ধা ওলি মিয়া(কলি মিয়া)।
ওভি (নকিয়া)
ওভি হলো নকিয়ার ইন্টারনেট সেবাসমূহের ব্র্যান্ড। ওভি সেবাসমূহ মোবাইল ফোন, কম্পিউটারের মাধ্যমে ব্যবহার করা যায়। নকিয়া প্রধানত পাঁচটি ক্ষেত্রের উপর আলোকপাত করে; গেম, মানচিত্র, মিডিয়া, বার্তা আদান-প্রদান এবং গান। নকিয়ার লক্ষ্য ওভির মাধ্যমে তৃতীয় পক্ষ ডেভেলপারদেরকে যুক্ত করা। নকিয়া তাদের ওভি সেবাসমূহকে প্ল্যাটফর্মে রূপ দিতে চলেছে।
ওভি স্টোর
২০০৯ সালের মে মাসে ওভি স্টোর সেবা চালু হয়। ওভি অ্যাকাউন্ট ব্যবহারকারীরা এর মাধ্যমে হ্যান্ডসেটে মোবাইল গেম, অ্যাপ্লিকেশন, ভিডিও, ছবি এবং রিংটোন ডাউনলোড করতে পারে। ডিসেম্বর ২০১১ পর্যন্ত ওভি স্টোরে ১,১৬,৫৮৩ অ্যাপ্লিকেশন আছে।
ওভি মেইল
ওভি মেইল নকিয়া মোবাইল ফোন ও ডেস্কটপ ব্রাউজার থেকে ব্যবহার করা যায়। ২০০৮ সালের ডিসেম্বরে এর বেটা সংস্করণ মুক্তি পায় এবং ২০০৯ সালের ২০ ফেব্রুয়ারিতে সকল ওভি ব্যবহারকারীর জন্য উন্মুক্ত হয়। প্রথম ছয় মাসেই এতে দশ লক্ষ অ্যাকাউন্ট খোলা হয় এবং এক বছরে তা পঞ্চাশ লক্ষ ছাড়িয়ে যায়। ৩৫টিরও বেশি সিমবিয়ান৪০ এবং সিমবিয়ান৬০ সমর্থিত হ্যান্ডসেটে ওভি মেইল সমর্থন করে। ফায়ারফক্স, অপেরা, গুগল ক্রোম ও ইন্টারনেট এক্সপ্লোরারেও এই মেইল সমর্থন করে।
ইনস্ট্যান্ট মেসেজিং
নকিয়ার বর্তমান হ্যান্ডসেটসমূহে জনপ্রিয় তাৎক্ষণিক বার্তা সেবাদাতা ছাড়াও ওভি ব্যবহারকারীরা তাদের ওভি অ্যাকাউন্ট এর মাধ্যমেও তাৎক্ষণিক বার্তা আদান-প্রদান করতে পারে।
ওভি শেয়ার
ওভি শেয়ারের মাধ্যমে ব্যবহারকারীরা ছবি ও ভিডিও আপলোড করতে পারে।
ওভি মিউজিক স্টোর
ওভি মিউজিক স্টরে ১১ লক্ষেরও বেশি গান রয়েছে।
স্পোর্টস ক্লাব স্টুর্ম গ্রাৎস
স্পোর্টক্লুব পুন্টিগামার স্টুর্ম গ্রাৎস (Sportklub Sturm Graz, SK Sturm Graz; এছাড়াও স্পোর্টস ক্লাব স্টুর্ম গ্রাৎস অথবা শুধুমাত্র এসসি স্টুর্ম গ্রাৎস নামে পরিচিত) হচ্ছে ভিয়েনা ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ১৯০৯ সালের ১লা মে তারিখে প্রতিষ্ঠিত হয়েছে। এসসি স্টুর্ম গ্রাৎস তাদের সকল হোম ম্যাচ গ্রাৎসের মার্কুর এরিনায় খেলে থাকে; যার ধারণক্ষমতা হচ্ছে ১৬,৩৬৪। বর্তমানে এই ক্লাবের সভাপতির দায়িত্ব পালন করছেন ক্রিস্টিয়ান জাউক। অস্ট্রীয় মধ্যমাঠের খেলোয়াড় স্টেফান হিয়েরলেন্ডার এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এসসি স্টুর্ম গ্রাৎস এপর্যন্ত ১১টি শিরোপা জয়লাভ করেছে; যার মধ্যে ৩টি অস্ট্রীয় ফুটবল বুন্দেসলিগা, ৫টি অস্ট্রীয় কাপ এবং ৩টি অস্ট্রীয় সুপার কাপ রয়েছে।
পর্যায় (পতঙ্গ)
thumb|300px|[[ডিম থেকে পিউপা পর্যন্ত ইম্পেরিয়াল মথের (Eacles imperialis) বিভিন্ন পর্যায় ]] thumb|300px|Papilio polytes এর শূককীটের দুইটি পর্যায় পর্যায় (Instar)হল আর্থ্রোপোডের (যেমন কীট) যৌন পরিপক্কতা লাভের আগ পর্যন্ত মোচনের (একডাইসিস) মধ্যকার বিকাশের স্তর। বৃদ্ধির জন্য অথবা নতুন আকার ধারণের জন্য আর্থ্রোপোডকে অবশ্যই বহিঃকঙ্কাল খসাতে হয়। পর্যায়ের মধ্যকার পার্থক্যগুলো মূলত দেহের পরিবর্তিত অনুপাত, রঙ, ধরন অথবা দেহখণ্ডের সংখ্যার পরিবর্তনের মাধ্যমে প্রকাশ পায়। কিছু আর্থ্রোপোড যৌন পরিপক্কতা অর্জনের পরেও মোচন চালিয়ে যেতে পারে, তথাপি পরবর্তীতে এসব মোচনকে "পর্যায়" বলা যাবে না।
একটি কীট কতগুলো পর্যায়ের মধ্য দিয়ে যাবে তা মূলত এর প্রজাতি এবং পরিপার্শ্বীয় পরিবেশের অবস্থার উপর নির্ভর করে। স্বল্প তাপমাত্রা এবং আর্দ্রতা প্রায়সই বিকাশের হার কমিয়ে দেয়।
পার্বতীপুর–পঞ্চগড় রেলপথ
পার্বতীপুর–পঞ্চগড় রেলপথ বাংলাদেশের দিনাজপুর জেলার পার্বতীপুর জংশন রেলওয়ে স্টেশন থেকে পঞ্চগড় জেলার বীর মুক্তিযোদ্ধা সিরাজুল ইসলাম রেলওয়ে স্টেশন (পঞ্চগড়) পর্যন্ত একটি সচল রেলপথ। বৃটিশ আমলে পার্বতীপুর-রুহিয়া ও পাকিস্তান আমলে রুহিয়া-পঞ্চগড় পর্যন্ত তৈরি এ রেলপথটি বর্তমানে বাংলাদেশ রেলওয়ে পরিচালনা ও রক্ষণাবেক্ষণ করে।
ইতিহাস
চিলাহাটি–পার্বতীপুর–সান্তাহার–দর্শনা রেলপথের পার্বতীপুর থেকে রুহিয়া পর্যন্ত প্রথমে রেলপথ স্থাপন করা হয়। পরে পাকিস্তান আমলে ১৯৬৭ সালে রুহিয়া থেকে পঞ্চগড় পর্যন্ত এই রেলপথ সম্প্রসারণ করা হয়।
পঞ্চগড়-বাংলাবান্ধা রেলপথ সম্প্রসারণ
বাংলাদেশসহ পাঁচ দেশের সাথে ব্যবসা-বাণিজ্যের সাথে পর্যটনের ব্যাপক সম্ভাবনা রয়েছে বাংলাবান্ধা স্থল বন্দরে। তাই সম্ভাবনার এই বন্দরে রেল যোগাযোগ স্থাপন করছে সরকার। বাস্তবায়িত হলে ভারত, নেপাল, ভুটান ও চীনের সাথে রেল যোগাযোগ স্থাপিত হবে। এছাড়াও বাংলাদেশের অন্যতম সমুদ্রবন্দর মংলার সাথেও সরাসরি রেল যোগাযোগ স্থাপিত হবে। পঞ্চগড়-বাংলাবান্ধা ৫৭ কিলোমিটার রেলপথে পাঁচটি স্টেশন, চারটি নদীতে বড় সেতু, ১৪টি কালভার্ট নির্মাণ হবে ও চারটি সড়ক স্থানে মহাসড়ক অতিক্রম করবে। নতুন পাঁচটি বি-ক্লাস স্টেশনগুলো হলো- পঞ্চগড় রেলওয়ে স্টেশন থেকে,
ওহাইও
ওহাইও মধ্য-পশ্চিম মার্কিন যুক্তরাষ্ট্রের পূর্ব উত্তর কেন্দ্রীয় অঞ্চলের একটি অঙ্গরাজ্য। এটি আয়তন অনুসারে পঞ্চাশটি অঙ্গরাজ্যের মধ্যে ৩৪তম বৃহৎ এবং প্রায় ১১.৭ মিলিয়ন জনসংখ্যা নিয়ে সপ্তম-সর্বাধিক জনবহুল এবং দশম-সর্বাধিক ঘনবসতিযুক্ত অঙ্গরাজ্য। রাজ্যের রাজধানী ও বৃহত্তম শহর কলম্বাস; কলম্বাস মহানগর অঞ্চল, বৃহত্তর সিনসিনাটি ও বৃহত্তর ক্লিভল্যান্ড একত্রে বৃহত্তম মহানগর অঞ্চল গঠন করে। ওহাইও উত্তরে ইরি হ্রদ, পূর্বে পেনসিলভেনিয়া, দক্ষিণ-পূর্বে পশ্চিম ভার্জিনিয়া, দক্ষিণ-পশ্চিমে কেন্টাকি, পশ্চিমে ইন্ডিয়ানা ও উত্তর-পশ্চিমে মিশিগান দ্বারা সীমাবদ্ধ।
রাজ্যটির নাম ওহাইও নদী থেকে নেওয়া হয়েছে, পালাক্রমে নামটি পরিবর্তে সেনেকা শব্দ ওহি:ওইও থেকে উদ্ভূত হয়েছিল, যার অর্থ "ভালো নদী", "দুর্দান্ত নদী" বা "বৃহত্তর খাঁড়ি"। ওহাইও ১৮ শতকের শেষদিকে উত্তর-পশ্চিম ইন্ডিয়ান যুদ্ধের মধ্য দিয়ে উপনিবেশিক সময় থেকে প্রতিদ্বন্দ্বিতায় থাকা অ্যাপালাচিয়ার পশ্চিমাঞ্চল থেকে উত্থিত হয়। এটি উত্তর পশ্চিম অঞ্চল থেকে বিভক্ত হয়, যা নতুন মার্কিন যুক্তরাষ্ট্রের প্রথম সীমানা ছিল এবং এটি ১৮০৩ সালের ১ মার্চ ইউনিয়নের ১৭তম রাজ্য হিসাবে যুক্ত হয় এবং উত্তর-পশ্চিম অধ্যাদেশের অধীনে প্রথম রাজ্য। ওহাইও ইউনিয়নে যুক্ত হওয়া প্রথম-ঔপনিবেশিক মুক্ত রাজ্য ছিল এবং বিংশ শতাব্দীর প্রারম্ভিক ও প্রভাবশালী শিল্প বিদ্যুৎকেন্দ্রগুলির একটিতে পরিণত হয়; যদিও রাজ্যের অর্থনীতি একবিংশ শতাব্দীতে আরও তথ্য ও পরিষেবা ভিত্তিক অর্থনীতিতে রূপান্তরিত হয়, ওহাইও একটি শিল্প রাজ্য হিসাবে গড়ে উঠেছে, যা ২০১৯ সালের হিসাবে যুক্তরাষ্ট্রের অঙ্গরাজ্যগুলির মধ্যে উৎপাদন ক্ষেত্রে তৃতীয় বৃহত্তম ও মোটরগাড়ি উৎপাদনে দ্বিতীয় বৃহত্তম রাজ্যের পাশাপাশি ওহাইও জিডিপিতে সপ্তম স্থান অর্জন করে।
ওহাইও সরকার গভর্নরের নেতৃত্বে কার্যনির্বাহী শাখা নিয়ে গঠিত; আইনসভা শাখা দ্বিপক্ষীয় ওহাইও সাধারণ পরিষদ নিয়ে গঠিত; এবং রাজ্য সুপ্রিম কোর্ট বিচার বিভাগীয় শাখার নেতৃত্বে রয়েছে। ওহাইও মার্কিন যুক্তরাষ্ট্রের প্রতিনিধি পরিষদে ১৬ টি আসন লাভ করেছে। রাজ্যটি জাতীয় নির্বাচনের ক্ষেত্রে একটি সুইং স্টেট ও পরিবর্তনকারী হিসাবেই খ্যাতি অর্জন করেছে। মার্কিন যুক্তরাষ্ট্রের আট জন রাষ্ট্রপতি ওহাইও থেকে এসেছেন, যা যে কোনও রাজ্যের মধ্যে সর্বাধিক; এর ফলে রাজ্যটিকে অবজ্ঞাসূচকে "রাষ্ট্রপতিদের মা" হিসাবে উল্লেখ করা হয়।
ভূগোল
ওহাইওর ভৌগোলিক অবস্থানটি অর্থনৈতিক বৃদ্ধি ও প্রসারের একটি সম্পদ হিসাবে প্রমাণিত হয়েছে। ওহাইও উত্তর-পূর্বকে মধ্য-পশ্চিমের সাথে সংযুক্ত করার কারণে, বহু পণ্যসম্ভার ও ব্যবসায়ের যানবাহন রাজ্যটির সীমান্তবর্তী উন্নত মহাসড়কসমূহের মাধ্যমে চলাচল করে। ওহাইওর দেশের দশতম বৃহত্তম মহাসড়ক ব্যবস্থা রয়েছে এবং উত্তর আমেরিকার জনসংখ্যার ৫০% ও উত্তর আমেরিকার উত্পাদনক্ষমতার ৭০% এক দিনের ড্রাইভের মধ্যে রয়েছে। ওহাইওর উত্তরে ইরি হ্রদের সাথে ৩১২ মাইল (৫০২ কিলোমিটার) উপকূলরেখা রয়েছে, যা ক্লিভল্যান্ড ও টলেডোর মতো অসংখ্য কার্গো বন্দরগুলির জন্য প্রবেশ পথের মঞ্জুরি প্রদান করে। ওহাইওর দক্ষিণ সীমানা ওহাইও নদী দ্বারা সংজ্ঞায়িত করা হয়। ওহাইওর প্রতিবেশীরা হল পূর্বে পেনসিলভেনিয়া, উত্তর-পশ্চিমে মিশিগান, উত্তরে ইরি হ্রদ, পশ্চিমে ইন্ডিয়ানা, দক্ষিণে কেন্টাকি ও দক্ষিণ-পূর্বে পশ্চিম ভার্জিনিয়া।
জনসংখ্যার উপাত্ত
১৮০০ সালে মাত্র ৪৫,০০০ এর বেশি বাসিন্দা থেকে, ওহাইওর জনসংখ্যা দশক প্রতি ১০% (১৯৪০ সালের আদমশুমারি ব্যতীত) এর চেয়ে অধিক হারে ১৯৭০ সালের আদম শুমারি পর্যন্ত বৃদ্ধি পায়, যা মাত্র ১০.৬৫ মিলিয়ন ওহাইওবাসীকে নথিভুক্ত করে। এরপরে প্রবৃদ্ধির গতি পরবর্তী চার দশক ধরে হ্রাস পায়। আমেরিকা যুক্তরাষ্ট্রের আদমশুমারি ব্যুরো অনুমান করে যে ওহাইওর জনসংখ্যা ২০১৮ সালের ১৯ জুলাই পর্যন্ত ১১,৬৮৯,১০০ ছিল, ২০১০ আমেরিকা যুক্তরাষ্ট্রের আদমশুমারির পর থেকে জনসংখ্যা ১.৩২% বৃদ্ধি পেয়েছে। ওহাইওর জনসংখ্যা বৃদ্ধির হার পুরো মার্কিন যুক্তরাষ্ট্রের চেয়ে অনেক কম এবং শ্বেতাঙ্গদের শতকরা উপস্থিতি যুক্তরাষ্ট্রের মোট জনসংখ্যার মধ্যে শ্বেতাঙ্গদের শতাংশের তুলনায় বেশি জনঘনত্বে পাওয়া যায়। ওহাইওর জনসংখ্যা কেন্দ্রটি ২০০০ সালের হিসাবে গিলিয়েড মাউন্টের কাউন্টি আসনের  মোরন কাউন্টিতে অবস্থিত। এটি ১৯৯০ সালের ওহাইওর জনসংখ্যা কেন্দ্রের প্রায় ৬,৩৪৬ ফুট (১,৯৩৪ মিটার) দক্ষিণ ও পশ্চিমে অবস্থান করে।
২০১১ সালের হিসাবে, ওহাইওর ১ বছরের কম বয়সী শিশুদের মধ্যে ২৭.৬% সংখ্যালঘু গোষ্ঠীর অন্তর্ভুক্ত।
ওহাইওর মোট জনসংখ্যার ৬.২% হল পাঁচ বছরের কম বয়সী, ২৩.৭ শতাংশ ১৮ বছরের কম বয়সী এবং ১৪.১ শতাংশ ৬৫ বা তার বেশি বয়সী।
অর্থনীতি
আমেরিকা যুক্তরাষ্ট্রের আদমশুমারি ব্যুরোর তথ্য অনুসারে, ২০১৬ সালে মোট ৪৭,৯০,১৭৮ টি কর্মসংস্থান হয়। নিয়োগকারী মোট প্রতিষ্ঠানের সংখ্যা ছিল ২,৫২,২০১ টি, যখন অস্থায়ী প্রতিষ্ঠানের মোট সংখ্যা ছিল ৭,৮৫,৮৩৩ টি।১৩০ ওহাইও ২০১০ সালে একটি ব্যবসায়িক-ক্রিয়াকলাপের তথ্য ভাণ্ডারের ভিত্তিতে ‘সাইট সিলেকশন ম্যাগাজিনের’ দ্বারা সেরা ব্যবসায়ের জলবায়ুর জন্য দেশের মধ্যে দ্বিতীয় স্থান অর্জন করে। ১৩১ ওহাইও রাজ্যে ২০১৬ সালের $৬২৬ বিলিয়ন মূল্যের মোট দেশজ পণ্য (জিডিপি) উৎপাদিত হয়। [১৩৩] এটি ওহাইওর অর্থনীতিকে পঞ্চাশটি রাজ্য ও কলম্বিয়া জেলার মধ্যে সপ্তম বৃহত্তম হিসাবে বিবেচনা। ১৩৪
সুকেন্দ্রিক জীব
সুকেন্দ্রিক জীব বা ইউক্যারিওট (eukaryote) বলতে সেই সমস্ত জীবকে বোঝানো হয়ে থাকে যাদের কোষের নিউক্লিয়াস ও অন্যান্য অঙ্গাণু জৈব পর্দা দ্বারা আবৃত থাকে।
এই জীবগুলি ইউক্যারিয়া বা ইউক্যারিওটা শ্রেণীবিন্যাসের অন্তর্গত। এই জীবদের মূল বৈশিষ্ট্য হল এই যে, এদের কোষে পর্দা-বেষ্টিত নিউক্লিয়াস সহ অন্যান্য অঙ্গাণু থাকে, যা প্রাক-কেন্দ্রিক জীবদের সঙ্গে এদেরকে পৃথক করে।  এই কোষে নিউক্লিয়াসের উপস্থিতির কারণে এই জীবদের নামকরণ ইউক্যারিওট দেওয়া হয়েছে, যা গ্রিক শব্দ ευ (ইউ) এবং κάρυον (ক্যারিওন) থেকে এসেছে। নিউক্লিয়াস ছাড়া আর যে সমস্ত পর্দা বেষ্টিত অঙ্গাণু এই কোষে থাকে, সেগুলি হল, মাইটোকন্ড্রিয়া ও গল্গি বস্তু। এছাড়া উদ্ভিদ জগতে ক্লোরোপ্লাস্ট নামক এক ধরনের অঙ্গাণু থাকে। সুকেন্দ্রিক জীব এককোষী বা বহুকোষী হতে পারে। বহুকোষী জীবে বিভিন্ন ধরনের কোষ দ্বারা গঠিত অনেক রকমের কলা থাকে।
সুকেন্দ্রিক জীব মাইটোসিসের মাধ্যমে অযৌন প্রজনন এবং মিওসিসের মাধ্যমে যৌন প্রজনন করে থাকে। মাইটোসিসের ক্ষেত্রে একটি কোষ বিভক্ত হয়ে জিনগত ভাবে অভিন্ন দুইটি কোষ উৎপন্ন হয়। মিওসিসের ক্ষেত্রে কোষে ডিএনএ রেপ্লিকেশন ও তার পরে দুই বারে কোষ বিভাজনের ফলে চারটি নতুন কোষ উৎপন্ন হয়, যাদের প্রত্যেকের মূল কোষের ক্রোমোজোমের থেকে অর্ধেক সংখ্যক ক্রোমজোম থাকে। মিওসিসের ফলে উৎপন্ন হ্যাপ্লয়েড অপত্য কোষগুলি জননকোষ হিসেবে কাজ করে থাকে।
সমগ্র জীবজগতের তুলনায় সুকেন্দ্রিক জীবদের সংখ্যা নগণ্য বললেই চলে, এমনকি মানবদেহের সমস্ত কোষের সংখ্যা মানব অন্ত্রে বসবাসকারী ব্যাক্টেরিয়ার সংখ্যার চেয়ে কম। কিন্তু সুকেন্দ্রিক জীবদের অধিকাংশ সদস্যের আকৃতি বড় হওয়ার কারণে সারা বিশ্বজুড়ে তাদের সমষ্টিগত জৈবভর প্রাক-কেন্দ্রিক জীবের মোটামুটি সমান বলা চলে।
বৈশিষ্ট্য
সুকেন্দ্রিক কোষগুলি প্রাক-কেন্দ্রিক কোষগুলির তুলনায় অনেকটাই বড় হয়। এই কোষে অন্তঃপর্দা যুক্ত বিভিন্ন অঙ্গাণু এবং মাইক্রোটিবিউল, মাইক্রোফিলামেন্ট ও ইন্টারমিডিয়েট ফিলামেন্ট দ্বারা গঠিত কোষ-কঙ্কাল বর্তমান। এই কোষের ডিএনএ কুন্ডলীকৃত অবস্থায় ক্রোমোজোম গঠন করে, যেগুলি নিউক্লিয়ার বিভাজনের সময় বিভক্ত হয়ে পৃথক হয়ে যায়।
মাইটোকন্ড্রিয়া ও ক্লোরোপ্লাস্ট
প্রায় সমস্ত সুকেন্দ্রিক কোষে মাইটোকন্ড্রিয়া নামক অঙ্গাণু অবস্থান করে। এই অঙ্গাণুগুলি অ্যাডিনোসিন ট্রাইফসফেট নামক অণু উৎপন্ন করে কোষের শক্তি সরবরাহ করে থাকে। এই অঙ্গাণুগুলি দ্বি-স্তরযুক্ত লিপিড অণু দ্বারা গঠিত পর্দা দ্বারা বেষ্টিত থাকে যার ভেতরের স্তর মাইটোকন্ড্রিয়ার ভেতরে ক্রিস্টি নামক ভাঁজ সৃষ্টি করে। মাইটোকন্ড্রিয়ার নিজস্ব ডিএনএ থাকে। মনে করা হয়ে থাকে যে, প্রোটিওব্যাক্টেরিয়া নামক এক প্রকার অন্তঃমিথোজীবি প্রাক-কেন্দ্রিক জীব সুকেন্দ্রিক কোষে প্রবেশ করে মাইটোকন্ড্রিয়া নামক অঙ্গাণুতে পরিণত হয়।
উদ্ভিদ ও বহু শৈবালের কোষে ক্লোরোপ্লাস্ট নামক অঙ্গাণু থাকে, যা সায়ানোব্যাক্টেরিয়া নামক এক প্রকার অন্তঃমিথোজীবি প্রাক-কেন্দ্রিক জীব এই সকল কোষে প্রবেশ করায় গঠিত হয়। এই সকল অঙ্গাণুতে ক্লোরোফিল নামক এক ধরনের জৈব অণু থাকে যা সালোকসংশ্লেষ পদ্ধতি দ্বারা গ্লুকোজ উৎপন্ন করতে সহায়তা করে।
প্রজনন
যৌন প্রজননের বিবর্তন প্রতি সুকেন্দ্রিক জীবের প্রাচীন ও মৌলিক বৈশিষ্ট্য বলে মনে করা হয়। ড্যাক্স ও রজারের মতে, প্রথম দিকের সুকেন্দ্রিক জীবদের মধ্যে ঐচ্ছিক প্রজননের ভূমিকা ছিল। পূর্বে অযৌন প্রাণীরূপে চিহ্নিত ট্রাইকোমোনাস ভ্যাজাইনালিস ও জিয়ার্ডিয়া ইন্টেস্টিনালিসের দেহে মিওসিসের জন্য দায়ী জিন অবস্থিত। সুকেন্দ্রিক জীবের বিবর্তনের প্রথম দিকেই আলাদা হয়ে যাওয়া প্রাণীদের উত্তরসূরী হিসেবে এই দুইটি প্রজাতির জিনে এই বৈশিষ্ট্য থাকায় সিদ্ধান্তে আসা গেছে যে, যৌন জনন সুকেন্দ্রিক জীবদের সাধারণ পূর্বপুরুষদের মধ্যে বর্তমান ছিল।  এছাড়া পূর্বে অযৌন প্রাণীরূপে চিহ্নিত লিসম্যানিয়া গণের পরজীবী প্রোটোজোয়া এবং অ্যামিবা ইত্যাদি প্রাণীতেও সুদূর অতীতে যৌন প্রজননের প্রমাণ পাওয়া গেছে এবং মনে করা হয় বর্তমানে এই সকল জীবের অযৌন প্রজননের ক্ষমতা সাম্প্রতিককালে স্বাধীনভাবে গড়ে উঠেছে।
শ্রেণীবিন্যাস
লিনিয়াস প্রাণী ও উদ্ভিদকে জগৎ নামক শ্রেণীবিনাসের ক্রমে স্থান দিয়েছিলেন। যদিও তিনি খুব সাবধানে ছত্রাককেও উদ্ভিদের অন্তর্গত করেছিলেন, কিন্তু পরবর্তীকালে স্পষ্ট হয় যে, ছত্রাক উদ্ভিদ অপেক্ষা অনেকাংশে ভিন্ন এবং একে অন্য একটি পৃথক জগতের অন্তর্ভুক্ত করা দরকার। বিভিন্ন এককোষী সুকেন্দ্রিক জীবদের প্রাণী বা উদ্ভিদের মধ্যে স্থান দেওয়া হয়। ১৮৩০ খ্রিষ্টাব্দে, জার্মান জীববিজ্ঞানী গেওর্গ অগস্ট গোল্ডফাস সিলিয়া যুক্ত প্রাণীদের সম্বন্ধে বর্ণনা দিতে গিয়ে প্রোটোজোয়া নামক একটি নতুন শব্দ প্রণয়ন করেন এবং এই দলের সদস্যদের সংখ্যা ক্রমশ বৃদ্ধি পেতে পেতে একসময় সকল এককোষী সুকেন্দ্রিক জীবকে অন্তর্ভুক্ত করা হলে ১৮৬৬ খ্রিষ্টাব্দে আর্নেস্ট হেকেল এই সকল জীবদের প্রোটিস্টা নামক এক নতুন জগতের অন্তর্ভুক্ত করেন। প্রোটিস্টদের আদিম জীব হিসেবে মনে করা হত যাদের সকলের আদিম এককোষী বৈশিষ্ট্য রয়েছে।
২০১১ খ্রিষ্টাব্দে রিজারিয়া এবং স্ট্র্যামেনোপাইলস ও অ্যালভিওলাটা মহাদলগুলিকে এসএআর মহাদল নাম দিয়ে একই পংক্তিতে রাখা হয়; একই ভাবে অ্যামিবোজোয়া ও ওপিস্থোকোন্ট প্রত্যেকেই মনোফাইলি হলেও এরা ইউনিকোন্ট নামক ক্লেড গঠন করে।    এগুলি বাদ দিয়ে বিজ্ঞানীদের মধ্যে মতপার্থক্যের প্রচুর অবকাশ রয়েছে। মনে করা হয়েছে যে, সুকেন্দ্রিক জীবেদের ৭৫টি পৃথক বংশানুক্রম রয়েছে।
সুকেন্দ্রিক হীবদের পরিচিত জিনোমের আকার ৮.২ মেগাবেস (ব্যাবেসিয়া বোভিস) থেকে শুরু করে ১১২,০০০–২২০,০৫০ (প্রোরোসেন্ট্রাম মাইক্যান্স) পর্য্যন্ত পাওয়া গেছে। এর থেকে বোঝা যায় যে বিবর্তনে সুকেন্দ্রিক জীবের বহুল প্রকারে বিবর্তন ঘটেছে।
পাঁচটি মহাদল
অ্যাডল ও বার্কি ফাইলোজেনেটিক প্রমাণ, জিন স্বাক্ষর এবং অঙ্গসংস্থানগত বৈশিষ্ট্যের সহমতের ভিত্তিতে সুকেন্দ্রিক জীবের জীবনবৃক্ষ রচনা করেছেন।
কয়েকটি বিশ্লেষণে হ্যাক্রোবিয়া দলটিকে (হ্যাপ্টোফাইটা + ক্রায়োফাইটা) আর্কিপ্লাস্টিডা মহাদলের পাশে আবার কয়েকটিতে অন্তর্ভুক্ত করে রাখা হয়। আবার, সাম্প্রতিককালের কিছু গবেষণা থেকে সিদ্ধান্তে আসা গেছে যে, হ্যাপ্টোফাইটা ও ক্রায়োফাইটা একই মনোফাইলি গঠন করে না। হ্যাপ্টোফাইটা এসএআর মহাদলের এবং ক্রায়োফাইটা আর্কিপ্লাস্টিডা মহাদলের অন্তর্ভুক্ত বলে মনে করা হচ্ছে।
পূর্ব হতেই, দুইটি ফ্ল্যাজেলা ও একটি ফ্ল্যাজেলা যুক্ত দুই ধরনের পূর্বপুরুষেরর ওপর ভিত্তি করে সুকেন্দ্রিক জীবকে বাইকোন্ট (আর্কিপ্লাস্টিডা + এসএআর মহাদল + এক্সক্যাভেটা) এবং ইউনিকোন্ট (অ্যামিবোজোয়া + ওপিস্থোটোকোন্ট) নামক দুইটি ভাগে বিভক্ত করা হয়েছে। ২০১২ খ্রিষ্টাব্দে এক গবেষণায় প্রায় একই ধরনের শ্রেণীবিভাগ করা হয়েছিল।
ক্যাভেলিয়র-স্মিথ বৃক্ষ
২০১০, ২০১৩ ও ২০১৪ খ্রিষ্টাব্দে নিম্ন প্রকারে সুকেন্দ্রিক জীবের শ্রেণীবিভাগ করেন।
অন্যান্য মত
২০০৯ খ্রিষ্টাব্দে রোগোজিন আর্কিওপ্লাস্টিডা ও অন্যান্য সুকেন্দ্রিক জীবের মধ্যে সুস্পষ্ট বিভক্তি করেন।
২০০৯ খ্রিষ্টাব্দের একটি গবেষণাপত্রে পূর্বের উপাত্তগুলিকে বিশ্লেষণ করে ও নতুন করে বিশ্লেষণ করে নিম্নের শ্রেণীবিভাগটি করা হয়।
জীবাশ্ম
জীবনের বিবর্তনের ইতিহাসে সুকেন্দ্রিক কোষের উৎপত্তি সর্বাপেক্ষা গুরুত্বপূর্ণ ঘটনাগুলির অন্যতম, কারণ এরপর থেকেই বিশ্বে জটিল কোষ ও বহুকোষী জীবদের উৎপত্তি সম্ভবপর হয়। যদিও এই উৎপত্তিকাল সঠিক ভাবে নির্ণয় করা কঠিন, কিন্তু অ্যান্ড্রিউ হারবার্ট নল ২০০৬ খ্রিষ্টাব্দে মত ব্যক্ত করেছেন যে, ১৬০ থেকে ২১০ কোটি বছর আগে এই ঘটনা ঘটে। কিছু কিছু অ্যাক্রিটার্ক জীবাশ্ম ১৬৫ কোটি বছর ও গ্রিপানিয়া জীবাশ্মটি ২১০ কোটি বছরের পুরোনো বলে জানা গেছে।
গ্যাবনে প্রাপ্ত ২১০ কোটি বছরের পুরাতন কালো কাদাপাথরের প্যালিওপ্রোটেরোজোয়িক ফ্রান্সভিলিয়ান গঠনে সুগঠিত জীবিত কাঠামো পাওয়া গেছে। ১২০ কোটি বছর আগে লাল শৈবালের মত আধুনিক জীবদের জীবাশ্ম গঠিত হয়। বিন্ধ্য উপত্যকায় ফিলামেন্টযুক্ত শৈবালের জীবাশ্ম পাওয়া যায় যা, সম্ভবতঃ ১৬০ থেকে ১৭০ কোটি বছরের পুরাতন। অস্ট্রেলিয়ার কাদাপাথরে স্টের‍্যানের উপস্থিতি প্রমাণ করে যে, সুকেন্দ্রিক জীব এই পাথরে ২৭০ কোটি বছর আগেও উপস্থিত ছিল।
আর্কিয়ার সাথে সম্পর্ক
জিনগত কাঠামোর ওপর ভিত্তি করে বলা যায় যে, ব্যাক্টেরিয়া অপেক্ষা সুকেন্দ্রিক জীব আর্কিয়ার সঙ্গে অধিক সম্পর্কযুক্ত, আবার কোষপর্দার উপাদানের মত অন্য কয়েকটি বৈশিষ্ট্যে সুকেন্দ্রিক জীব ও ব্যাক্টেরিয়া কিছুটা অনুরূপ। সাধারণতঃ এর কারণ হিসেবে তিনটি ব্যাখ্যা দেওয়া হয়।
সুকেন্দ্রিক কোষের ক্রোনোসাইট প্রকল্প অনুযায়ী, সুকেন্দ্রিক কোষ ক্রোনোসাইট নামক এক ধরনের কোষের সঙ্গে আর্কিয়া ও ব্যাক্টেরিয়ার অন্তঃমিথোজীবিত্বের ফলে সুকেন্দ্রিক কোষ উৎপন্ন হয়েছে।
বিভিন্ন তত্ত্ব
সুকেন্দ্রিক কোষের উৎপত্তি সম্বন্ধে বিভিন্ন ধরনের তত্ত্ব প্রচলিত রয়েছে, যেগুলিকে প্রধানত দুইটি ভাগে ভাগ করা যায় - স্বতোত্পাদন তত্ত্ব এবং কাইমেরা তত্ত্ব।
কাইমেরা তত্ত্ব
কাইমেরা তত্ত্ব অনুসারে, প্রথমে আর্কিয়া ও ব্যাক্টেরিয়া এই দুই ধরনের প্রাক-কেন্দ্রিক কোষের অস্তিত্ব ছিল, যেগুলি একে অপরের সঙ্গে অন্তঃমিথোজীবিত্বের ফলে যুক্ত হয়ে সুকেন্দ্রিক কোষ উৎপন্ন করে। পিসানি ২০০৭ খ্রিষ্টাব্দে মত দেন যে, কোন কালেই মাইটোকন্ড্রিয়া-বিহীন সুকেন্দ্রিক কোষের অস্তিত্বের কোণ প্রমাণ নেই। তার মতে থার্মোপ্লাজমাটেলের সঙ্গে সম্পর্কযুক্ত আর্কিয়া এবং আলফাপ্রোটিওব্যাক্টেরিয়ার মধ্যে মিথোজীবিত্বের ফলে সুকেন্দ্রিক কোষের সৃষ্টি হয়েছে এবং মাইটোকন্ড্রিয়ার জিনোম আলফাপ্রোটিওব্যাক্টেরিয়ার অন্তঃমিথোজীবিত্বের ফলাফল বিশেষ। কাইমেরা তত্ত্বকে ক্রমিক অন্তঃমিথোজীবিত্ব, হাইড্রোজেন তত্ত্ব এবং সিনট্রোফিক প্রকল্প এই তিন ভাগে ভাগ করা হয়ে থাকে।
ক্রমিক অন্তঃমিথোজীবিত্ব তত্ত্ব
ক্রমিক অন্তঃমিথোজীবিত্ব তত্ত্ব অনুসারে, চলনশীল অবায়ুজীবী ব্যাক্টেরিয়া ও অম্ল ও গন্ধকযুক্ত আবহাওয়ায় বসবাসকারী ক্রেনার্কিয়ার সংযুক্তির ফলে সুকেন্দ্রিক কোষের সৃষ্টি হয়েছে, যার ফলে অম্ল ও গন্ধক যুক্ত জলে বসবাসকারী জীবদের চলমান হতে সহায়তা করে। যে সমস্ত জীবের বিপাকীয় সরঞ্জাম নেই, অক্সিজেন তাদের পক্ষে ক্ষতিকর। এই সংযুক্তির ফলে আর্কিয়া ব্যাক্টেরিয়ার কোষে একটি বিজারক পরিবেশ সৃষ্টি করে যার ফলে সালফার ও অম্লের সালফেট বিজারিত হয়ে সালফাইড যৌগে পরিণত হয়। কম বায়ু যুক্ত পরিবেশে অক্সিজেন বিজারিত হয়ে জলে পরিণত হয় বলে ব্যাক্টেরিয়ার পক্ষে অক্সিজেন উপকারী রাসায়নিক উপাদান হিসেবে পরিণত হয়। অপরপক্ষে ব্যাক্টেরিয়া আর্কিয়ার চলমানতার জন্য প্রয়োজনীয় ইলেকট্রন গ্রাহক সরবরাহ করে। ব্যাক্টেরিয়া ও আর্কিয়ার ডিএনএ সংযুক্ত হয়ে সুপকেন্দ্রিক কোষের জিনোম সৃষ্টি করে।   আলফাপ্রোটিওব্যাক্টেরিয়া ও সায়ানোব্যাক্টেরিয়া অন্তঃমিথোজীবিত্বের ফলে এই সকল কোষে যুক্ত হয়ে যথাক্রমে মাইটোকন্ড্রিয়া ও ক্লোরোপ্লাস্ট গঠন করে।
হাইড্রোজেন তত্ত্ব
হাইড্রোজেন তত্ত্ব অনুসারে, মিথেন উৎপাদক অবায়ুজীবী আর্কিয়ার কোষে বায়ুজীবী আলফাপ্রোটিওব্যাক্টেরিয়া অন্তঃমিথোজীবিত্বের ফলে যুক্ত হয়ে সুকেন্দ্রিক কোষ সৃষ্টি করে। আর্কিয়া হাইড্রোজেন ও কার্বন ডাই অক্সাইড থেকে মিথেন প্রস্তুত করে, অন্যদিকে আলফাপ্রোটিওব্যাক্টেরিয়া হাইড্রোজেন ও কার্বন ডাই অক্সাইডকে নিজ কোষ থেকে মুক্ত করে। এরফলে আর্কিয়ার মিথেন উৎপাদনের জন্য প্রয়োজনীয় হাইড্রোজেন ও কার্বন ডাই অক্সাইড আলফাপ্রোটিওব্যাক্টেরিয়া তার কোষ থেকে ক্ষতিকারক উপাদান হিসেবে বের করে দেয় বলে এই পরিবেশে আলফাপ্রোটিওব্যাক্টেরিয়ার সংখ্যা বৃদ্ধি পেতে থাকে। আলফাপ্রোটিওব্যাক্টেরিয়া থেকে জিন লাভ করে আর্কিয়া শর্করা বিপাকের প্রয়োজনীয় সরঞ্জাম লাভ করে ও ধীরে ধীরে এর মিথেন উৎপাদন ক্ষমতা কমে যায় ও কোষটি সুকেন্দ্রিক কোষে পরিণত হয়।
সিনট্রোফিক প্রকল্প
এই তত্ত্ব অনুসারে, সুকেন্দ্রিক কোষের উৎপত্তি একটি মিথেন উৎপাদক আর্কিয়া ও একটি ডেল্টাপ্রোটোব্যাক্টেরিয়ার বিপাকীয় মিথোজীবীত্বের ফলে ঘটে। অবায়ুজীবী পরিবেশে বিভিন্ন প্রজাতির মধ্যে হাইড্রোজেনের আদান-প্রদানের ফলে এই মিথোজীবিত্ব তৈরি হয়। প্রথম দিকে আলফাপ্রোটিওব্যাক্টেরিয়া এই পদ্ধতির অংশীদার হয়ে ধীরে ধীরে মাইটোকন্ড্রিয়া অঙ্গাণুতে পরিণত হয়। মাইটোকন্ড্রিয়া আত্মসাৎ করার পর মাইটোকন্ড্রিয়ার জিনের সাহায্যে কোষ পর্দা সৃষ্টি হয়েছিল। ডেল্টাপ্রোটোব্যাক্টেরিয়া থেকে আর্কিয়াতে জিন আদান-প্রদানের ফলে মিথেন-উৎপাদক আর্কিয়া নিউক্লিয়াসে পরিণত হয়। এরফলে আর্কিয়া থেকে সুকেন্দ্রিক কোষের জিন সরঞ্জাম ও ডেল্টাপ্রোটোব্যাক্টেরিয়া থেকে সাইটোপ্লাজমীয় বৈশিষ্ট্য তৈরি হয়।
মোচন
thumb|right|নীল কাঁকড়ায় (Callinectes sapidus) মোচনের প্রক্রিয়ার ছবি
মোচন (Ecdysis) হল বিভিন্ন অমেরুদন্ডীর খোলস বা বহিঃত্বক ছাড়ানোর ঘটনা। খোলস ছাড়ানোর এই প্রক্রিয়াটি একডাইসোজোয়া (আর্থ্রোপোড, নেমাটোড, ভেলভেট ওয়ার্ম, হর্সহেয়ার ওয়ার্ম, টার্ডিগ্রেড এবং সেফালোরিনকা) ক্লেডের সংজ্ঞায়িত বৈশিষ্ট্য। এসব প্রাণীর যেহেতু প্রায়শই অনমনীয় বহিঃকঙ্কাল থাকে, বৃদ্ধির সময় এটি খসে যায় এবং একটি নতুন, বড় আকারের আবরণ তৈরী হয়। পুরাতন এবং অন্তঃসারহীন বহিঃকঙ্কালের পরিত্যক্ত অংশকে এক্সুভিয়া বা নির্মোক বলে।
প্রফেসর চ্যালেঞ্জার
জর্জ এডওয়ার্ড চ্যালেঞ্জার (ইংরেজি: George Edward Challenger) হচ্ছেন স্যার আর্থার কোনান ডয়েল রচিত একটি ফ্যান্টাসি ও বৈজ্ঞানিক কল্পকাহিনী সিরিজের গল্পসমূহের প্রধান কাল্পনিক চরিত্র। কোনান ডয়েলের আত্ম-নিয়ন্ত্রিত, বিশ্লেষণধর্মী চরিত্র শার্লক হোমসের সম্পূর্ণ বিপরীতধর্মী চরিত্র প্রফেসর চ্যালেঞ্জার হলেন আক্রমণাত্মক, উগ্র স্বভাবের, কর্তৃত্ব প্রতিষ্ঠাকারী ব্যক্তিত্ব।
শার্লক হোমসের মতো প্রফেসর চ্যালেঞ্জার চরিত্রটিও বাস্তব মানুষদের উপর ভিত্তি করে তৈরি করা হয়েছে— এক্ষেত্রে কোনান ডয়েলের বন্ধু পার্সি ফউসেট নামের একজন অনুসন্ধানকারী এবং উইলিয়াম রাদারফোর্ড নামের একজন শারীরতত্ত্বের অধ্যাপক, যিনি এডিনবরা বিশ্ববিদ্যালয়ে কোনান ডয়েলের চিকিৎসাশাস্ত্র অধ্যয়নকালীন সময়ে লেকচার দিতেন।
সাদিয়া জাহান প্রভা
কর্মজীবন
সাদিয়া জাহান প্রভা ২০০৫ সাল থেকে মডেলিং এর মাধ্যমে অভিনয় জগতে প্রবেশ করেন। তার জনপ্রিয় বিজ্ঞাপনগুলোর মাঝে রয়েছে মেরিল, তিব্বত, পন্ডস, বাংলালিংক, জুঁই তেল ইত্যাদি। প্রভা অনেক জনপ্রিয় টেলিফিল্ম, নাটক, মডেলিং এবং বিজ্ঞাপনে কাজ করেছেন তারমধ্যে বেশ কিছু নাটকে অভিনয় করে জনপ্রিয়তা অর্জন করেন। তিনি ভার্সন জেড, হানিমুন, ধুপ ছায়া, লাকি থার্টিন, খুনসুটি ইত্যাদি নাটকে অভিনয় করেছেন। তবে এখনো পর্যন্ত কোন চলচ্চিত্রে কাজ করেননি।
ব্যক্তিগত জীবন
নর্থ সাউথ বিশ্ববিদ্যালয়ে অধ্যয়নকালে সহপাঠী রাজিব আহমেদের সঙ্গে প্রভা ভালবাসার সম্পর্কে জড়িয়ে পড়েন এবং ২০১০ সালের ১৬ই এপ্রিল তাদের বাগদান সম্পন্ন হয়। বাগদত্তা অবস্থায়ই প্রভা ২০১০ সালের ১৮ই আগস্ট টিভি অভিনেতা জিয়াউল ফারুক অপূর্বকে বিয়ে করেন। রাজিব এতে ক্ষুব্ধ হয়ে প্রভার সঙ্গে তার একান্ত ব্যক্তিগত ভিডিও প্রকাশ করেন। এর ফলে প্রভার ব্যক্তিগত ও পেশাগত জীবন ক্ষতিগ্রস্ত হয় এবং এর রেশ ধরে ২১ ফেব্রুয়ারি ২০১১ সালে অপূর্বর সাথে প্রভার বিবাহবিচ্ছেদ হয়। প্রভা তার অভিনয় জীবনে সাময়িক বিরতি আনেন এবং ২০১১ সালের ১৯শে ডিসেম্বর বহুজাতিক কোম্পানি গ্রামীণফোনের কর্মকর্তা মাহমুদ শান্তকে বিয়ে করেন। ২০১৪ সালে প্রভা ও মাহমুদের বিচ্ছেদ ঘটে। প্রায় দুই বছর অভিনয় থেকে দূরে থাকার পর ২০১৩ সালের মার্চে রিজওয়ান খান রচিত ও কায়সার আহমেদ পরিচালিত খণ্ড নাটক ‘প্রণয়িনী’ তে অভিনয়ের মাধ্যমে আবার অভিনয়ে ফেরত আসেন।
বিপিনচন্দ্র পাল
বিপিনচন্দ্র পাল (৭ নভেম্বর ১৮৫৮ - ২০ মে ১৯৩২) প্রখ্যাত বাঙালি বাগ্মী, রাজনীতিবিদ, সাংবাদিক ও লেখক। ব্রিটিশ সরকারের বিরুদ্ধে তিনি অনলবর্ষী বক্তৃতা দিতেন, তার আহ্বানে হাজার হাজার যুবক স্বাধীনতা সংগ্রামে ঝাঁপিয়ে পড়ে।
প্রাথমিক পরিচয়
বিপিন চন্দ্র পাল ১৮৫৮ সালের ৭ নভেম্বর অবিভক্ত ভারতের সিলেট জেলার হবিগঞ্জের পইল গ্রামে জন্মগ্রহণ করেন। তার বাবা রামচন্দ্র পাল ছিলেন একজন গ্রাম্য জমিদার এবং সিলেট বারের প্রভাবশালী সদস্য। বিপিন চন্দ্র পালের মাও ছিলেন উদার ও মানবিক গুণের অধিকারী। তার বাসায় থেকে যেসব ছাত্ররা পড়াশোনা করতো তিনি তাদেরকে স্নেহ করতেন, ভালবাসতেন। পারিবারিকভাবেই বিপিন চন্দ্র পালের মধ্যে সাম্য ও মানবতা বোধের দৃষ্টিভঙ্গী গড়ে উঠে।
কর্মজীবন
বিপিন তার ১৮৭৯ সালে চাকুরি জীবন শুরু করেন একটি উচ্চ বিদ্যালয়ের প্রধান শিক্ষক হিসেবে, ১৮৯০ - ১৮৯১ পর্যন্ত তিনি কলকাতা পাবলিক লাইব্রেরীর সম্পাদক এবং লাইব্রেরিয়ান হিসেবে দায়িত্ব পালন করেন। কলকাতায় ছাত্রজীবনে তিনি কেশব চন্দ্র সেন, শিবনাথ শাস্ত্রী, বিজয় কৃষ্ণ গোস্বামীর মত বেশকয়েকজন প্রখ্যাত ব্যক্তিত্বের সান্নিধ্যে আসেন। এদের আদর্শে প্রভাবিত হয়ে বিপিন ব্রাহ্ম আন্দোলনের সাথে জড়িয়ে পড়েন এবং ব্রাহ্মধর্ম গ্রহণ করেন ।
সুরেন্দ্রনাথ ব্যানার্জীর প্রভাবে তিনি সক্রিয় রাজনীতিতে প্রবেশ করেন। বাল গঙ্গাধর তিলক, লালা লাজপত রায় এবং অরবিন্দ ঘোষের বুদ্ধিতে ক্রমে তিনি চরমপন্থি রাজনীতিতে জড়িয়ে পড়েন। যদিও তিনি বাল গঙ্গাধর তিলকের হিন্দু জাতীয়তাবাদ এর পক্ষপাতি ছিলেন না।
১৯০৬ সালে তিনি বন্দেমাতরম পত্রিকা প্রকাশ করেন। ১৯০৮ এ ইংল্যান্ডে গিয়েও তিনি স্বরাজ নামে একটি পত্রিকা সম্পাদনা করেন। ১৯২১ সালে অসহযোগ আন্দোলনের কর্মসূচীতে মহাত্মা গান্ধীর সাথে মতে মিল না হওয়ায় তিনি রাজনীতি থেকে সরে দাঁড়ান।
ব্রাহ্ম
তিনি ব্রাহ্মত্ব কোনোদিন ত্যাগ করেননি কিন্তু ক্রমে ক্রমে ধর্মমত পরিবর্তিত হয়ে ১৮৯৫ সালে বিজয়কৃষ্ণ গোস্বামীর কাছে দীক্ষা নিয়ে বৈষ্ণব সাধনায় অনুরাগী হন। শেষজীবনে আর্থিক অনটনে কষ্ট পেয়েছেন। তিনি ১৯৩২ সালের ২০ মে (বাংলাঃ ৬ই জৈষ্ঠ্য, ১৩৩৯) মৃত্যুবরণ করেন।
=সাহিত্য সাধনা=
মির্জা মুহাম্মদ ইসমাইল কান্দাহারি
মির্জা মুহাম্মদ ইসমাইল কান্দাহারি  (১৮১৩-১৯১২), সাধারণত মির্জা মুহাম্মদ ইসমাইল নামেও পরিচিত, আফগানিস্তানের একজন ধর্মীয় পণ্ডিত এবং ভারতের উত্তর-পশ্চিম সীমান্ত অঞ্চলের পশতুন সম্প্রদায়ভুক্ত লোকজনদের মধ্যে তিনিই সর্বপ্রথম আহমদিয়া বিশ্বাসের দিকে ধাবিত হন। তিনি তুর্কি বংশোদ্ভূত ছিলেন। তিনি ১৮১৩ খ্রিষ্টাব্দে আফগানিস্তানের কান্দাহারে জন্মগ্রহণ করেন। তার পিতা কান্দাহার শহরের কাজী ছিলেন এবং শাহ সুজা দুররানির (১৭৮৫-১৮৪২), আফগানিস্তানের রাজা, আমলে কিছু সময়ে জন্য মন্ত্রীর দায়িত্ব পালন করেন। তিনি পশতু ভাষার পাশাপাশি আরবি, ফার্সি ভাষায় পান্ডিত্য অর্জন করেন এবং উক্ত ভাষাগুলোতে কাব্য রচনা করেন। and a calligrapher.
তিনি হেনরী জর্জ রাভের্টিকে পশতু ও ফার্সি ভাষা শিক্ষা দেন এবং তাকে পশতু ভাষার উপর বিভিন্ন কাজে সহযোগিতা করেন। ১৮৮৭ সালে তিনি আহমদীয়া ইসলামে দীক্ষিত হন। ইসমাই ১৯১২ সালের ১৮ সেপ্টেম্বরে পেশোয়ারে মৃত্যুবরণ করেন।
প্রাথমিক জীবন
ইসমাইল কান্দাহারি আফগানিস্তানের কান্দাহার শহরের একজন ধর্মীয় পণ্ডিত ও কাজির পরিবারে জন্মগ্রহণ করেন।
পশতু ভাষায় কথা শিখে বড় হতে থাকেন এবং ধীরে ধীরে আরবি, ফার্সি এবং নিজ মাতৃভাষায় পান্ডিত্য অর্জন করেন এবং সাথে সাথে ইসলামিক আইনবিদ হয়ে উঠেন এবং পরবর্তীতে পিতার কাজীর (বিচারক) পেশায় পিতাকে সহযোগিতা করেন। তার জীবনীকার কাজি মুহাম্মদ ইউসুফের মতে তিনি অবিবাহিত ছিলেন। পশতু এবং ফার্সি সাহিত্যের প্রতি তার বিশেষ আকর্ষণ ছিল এবং এই সকল ভাষায় তিনি নিজের কাব্য রচনা করেন। হেনরী জর্জ রাভের্টি তার লেখাতে পণ্ডিত হিসেবে এবং কাব্য রচনায় ইসমাইলের দক্ষতার কথা তুলে ধরেছেন।
শিক্ষাবিষয়ক সেবা
১৮৫২ সালে পেশোয়ার ও হাজারা জেলার স্কুলগুলোতে শিক্ষার নতুন পদ্ধতি প্রতিষ্ঠার জন্য মির্জা মুহাম্মদ ইসমাইলকে ডিস্ট্রিক্ট ইন্সপেক্টর হিসেবে নিয়োগ দেয়া হয়। ১৮৮৪ সালে তিনি অবসর গ্রহণ করেন এবং অবসরের আগ পর্যন্ত তিনি ডিস্ট্রিক্ট ইন্সপেক্টরের পদে নিয়োজিত ছিলেন। তিনি উত্তর-পশ্চিমের সীমান্ত এলাকায় প্রায় সময় বিদ্যালয় পরিদর্শনের কাজে ভ্রমণ করতেন।
রারণ মিনার
রাহরওয়ান মিনার (রারণ মিনার বা রারুন ) ইরানের রারণের এসফাহান থেকে ৬ কিলোমিটার উত্তর-পূর্বে অবস্থিত। মিনারটি ৩০ মিটার উঁচু। মিনারটি সেলযুক রাজবংশ  রাজত্বকালে নির্মাণ করা হয়েছে।
মিনারটির মূল আকারটি মোটামুটি ঠিকই রয়েছে। তবে এর শিলালিপিগুলি মারাত্মকভাবে ক্ষতিগ্রস্ত হয়েছে। মিনারটি আলী মিনার, সার্বান মিনার এবং জিয়ার মিনার পরে ইসফাহান প্রদেশের চতুর্থতম মিনার।
মিনারটির সাজসজ্জাটি সাধারণ ধরনের। মিনারটির চারপাশে রম্বিক আকারে একটি ডোরাকাটা আকৃতিতে সজ্জিত করা হয়েছে। যেখানে মুহাম্মাদ এবং আলীর নাম বারবার লেখা হয়েছে। মিনার শীর্ষে মুয়াযযিনের জন্য জানালা রয়েছে। মিনার শীর্ষে মরুভূমিতে কাফেলা ও যাত্রীদের চলাচলের সুবিধার জন্য আগুনের দিয়ে তৈরি একটি দিকনির্দেশক রয়েছে।
আঠারবাড়ী জমিদার বাড়ি
ঈশ্বরগঞ্জ উপজেলার একটি ইউনিয়নের নাম আঠারবাড়ী। এই ইউনিয়নের নামকরণের একটা ইতিহাস রয়েছে। এই ইউনিয়নের ইতিহাসের সাক্ষী হয়ে দাড়িয়ে আছে ঐতিহ্যবাহী আঠারবাড়ী জমিদার বাড়ি। মূলত এই জমিদার বাড়ি থেকেই এই ইউনিয়নের নাম আঠারবাড়ী হয়েছে। এই জমিদার বাড়ির অনেক ইতিহাস আছে। এই জমিদার বাড়িতে বিশ্বকবি রবীন্দ্রনাথ ঠাকুর এসেছিলেন।
ইতিহাস
ময়মনসিংহ জেলার অর্ন্তগত ঈশ্বরগঞ্জ উপজেলার একটি সমৃদ্ধ এলাকা আঠারো বাড়ী। ব্রিটিশ শাসন আমল থেকেই এলাকাটি ব্যবসা-বানিজ্যের যোগাযোগ ব্যবস্থায় অগ্রসর। এমন একটি সমৃদ্ধ এলাকায় জমিদার প্রমোদ চন্দ্র রায়ের পরিত্যক্ত দৃষ্টিনন্দন সুবিশাল জমিদার বাড়ি এখনও ইতিহাসের সাক্ষী হয়ে নিরব দাঁড়িয়ে আছে। চমৎকার কারুকার্যময় এ রাজবাড়ীটির বয়স প্রায় আড়াই শত বছর। ময়মনসিংহ-কিশোরগঞ্জ মহাসড়কে ঈশ্বরগঞ্জ উপজেলার সদর থেকে ১৪ কিলোমিটার পূর্বে কিছু অগ্রসর হলেই চোখে পড়বে জমিদার বাড়ির বিশাল অট্টালিকা। ১৭৯৩ খ্রিষ্টাব্দ পর্যন্ত হোসেন শাহী পরগনা রাজশাহী কালেক্টরের অধিনে ছিল। সে সময় মহারাজ রামকৃষ্ণের জমিদারি খাজনার দায়ে নিলামে উঠলেএ পরগনাটি “খাজে আরাতুন’ নামে এক আর্মেনীয় ক্রয় করেন। ১৮২২ খ্রিষ্টাব্দে আরাতুনের ২ মেয়ে বিবি কেথারিনা, বিবি এজিনা এবং তার দুই আত্মীয় স্টিফেন্স ও কেসর্পাজ প্রত্যেক চারআনা অংশে এ পরগানার জমিদারী লাভ করেন। ১৮৫৩ খ্রিষ্টব্দে আঠারো বাড়ি জমিদার সম্ভুরায় চৌধরী, বিবি এনিজার অংশ কিংবা মতান্তরে কেসপার্জের অংশ ক্রয় করেন। পরে মুক্তাগাছার জমিদার রামকিশোর চৌধরী জমিদারী ঋণের দায়ে নিলামে উঠলে তা সম্ভুরায় চৌধুরীর পুত্র মহিম চন্দ্র রায় চৌধুরী কিনে নেন। শুধু তাই নয়, বিংশ শতাব্দীর প্রথম দিকে (১৯০৪ খ্রিষ্টাব্দে) মহিম চন্দ্র রায় চৌধুরীর স্ত্রী জ্ঞানেদা সুন্দরীর স্বামীর উত্তরাধিকার ও ক্রয়সূত্রে পরনায় ১৪ আনার মলিক হন। বাকী দুই আনা অন্য এলাকার জমিদাররা কিনে নেন। জমিদারী প্রতিষ্ঠার পর তাদের আয়ত্তে আসে উত্তর গৌরীপুরের রাজবাড়ী, পশ্চিমে রামগোপাল পুর, ডৌহাখলা দক্ষিণে কিশোরগঞ্জ জেলার হোসেনপুর ও নেত্রকোণা জেলার কেন্দুয়া উপজেলা। তাছাড়া বৃহত্তর ময়মনসিংহের জামালপুর জেলার কয়েকটি মৌজা, শেরপুর, কিশোরগঞ্জ ও নেত্রকোণা জেলার বেশ কিছু মৌজা ছিল এ জমিদারের দখলে। প্রতি বছরে নির্দিষ্ট  এক সময়ে এসব জেলা শহরে স্থাপিত আঠারোবাড়ী কাচারী বাড়ীতে নায়েব উপস্থিত হয়ে খাজনা আদায় করত। আজও এসব কাচারী “আঠারোবাড়ী বিল্ডিং” নামে নিজ নিজ জেলায় পরিচিতি পেয়েছে। জমিদার সম্ভুরায় চৌধুরীর পিতা দ্বীপরায় চৌধুরীর প্রথম নিবাস ছিল বর্তমান যশোর জেলায়। তিনি যশোর জেলার একটি পরগনায় জমিদার ছিলেন। সুযোগ বুঝে এক সময় দ্বীপরায় চৌধুরী তার পুত্র সম্ভুরায় চৌধুরীকে নিয়ে যশোর থেকে আলাপ সিং পরগনায় অর্থ্যাৎ আঠারোবাড়ী আসেন। আগে এ জায়গাটার নাম ছিল শিবগঞ্জ বা গোবিন্দ বাজার। দীপরায় চৌধুরী নিজ পুত্রের নামে জমিদারি ক্রয় করে এ এলাকায় এসে দ্রুত আধিপত্য স্থাপন করতে সক্ষম হন এবং এলাকার নাম পরির্তন করে তাদের  পারিবারিক উপাধি “রায়” থেকে "রায় বাজার” রাখেন। আর রায় বাবু একটি অংশে এক একর জমির উপর নিজে রাজবাড়ী, পুকুর ও পরিখা তৈরী করেন। রায় বাবু যশোর থেকে আসার সময় রাজ পরিবারের কাজর্কম দেখাশুনার জন্য আঠারোটি হিন্দু পরিবার সংঙ্গে নিয়ে আসেন। তাদের জন্য রাজবাড়ি তৈরী করে দেন। তখন থেকে জায়গাটি আঠারোবাড়ী নামে পরিচিতি লাভ করে। দ্বীপরায় চৌধুরীর মৃত্যুর পর তার পুত্র সম্ভুরায় চৌধুরী জমিদারী লাভ করেন। তবে কোন পুত্রসন্তান না থাকায় তিনি নান্দাইল উপজেলায় খারূয়া এলাকা থেকে এক ব্রাক্ষ্মণ সন্তান প্রমোদরায় চৌধুরীকে দত্তক এনে লালন পালন করে এক সময় জমিদারীর কর্ণধার হিসেবে প্রতিষ্ঠিত করতে সক্ষম হন।
কীভাবে যাওয়া যায়
ময়মনসিংহ জং থেকে ভৈরবগামী ট্রেনে উঠে ৬টি রেলওয়ে স্টেশন অতিক্রম করে আঠারোবাড়ী রেলস্টেশনে নেমে রিক্সায় সরাসরি আঠারোবাড়ী জমিদার বাড়ি যাওয়া সম্ভব। অথবা ময়মনসিংহ পাটগুদাম (ব্রিজ) থেকে সিএনজি বা বাসে করে সরাসরি আঠারোবাড়ী বর্তমান সিএনজি স্টেশনে যাওয়া যাবে। সেখান থেকে রিক্সা করে আঠারোবাড়ী জমিদারবাড়ী যাওয়া সম্ভব। উল্লেখ্য যে যদি ময়মনসিংহ থেকে সরাসরি আঠারোবাড়ী না যাওয়া যায় তবে ময়মনসিংহ পাটগুদাম (ব্রিজ) থেকে ঈশ্বরগঞ্জ যেতে হবে। সেখান থেকে সিএনজি বা মাহেন্দ্র দিয়ে আঠারোবাড়ী সিএনজি স্টেশনে যেতে হবে।
কবি রবীন্দ্রনাথের আগমন
রবীন্দ্রনাথ ঠাকুর তার বিখ্যাত গান "আজি ঝর ঝর মুখর বাদর দিনে" গানটি আঠারবাড়ী জমিদার বাড়ীর কাঠের দোতলায় বসে লিখেছিলেন, জানা যায় তখন বৃষ্টি হচ্ছিল এবং বাংলাদেশের বর্ষা দেখে তিনি মুগ্ধ হয়ে এই গানটি রচনা করেছিলেন।
রবার্ট কান
রবার্ট ইলিয়ট কান (ডিসেম্বর ২৩, ১৯৩৮) একজন আমেরিকান ইন্টারনেট উদ্যোক্তা, প্রকৌশলী, কম্পিউটার বিজ্ঞানী যিনি ভিন্টন সার্ফ এর সাথে ট্রান্সমিশন কন্ট্রোল প্রোটোকল এবং ইন্টারনেট প্রোটোকল উদ্ভাবন করেছেন।
কর্মজীবন
রবার্ট কান ১৯৬০ সালে সিটি কলেজ অব নিউ ইয়র্ক থেকে তড়িৎ প্রকৌশলে ব্যাচেলর ডিগ্রি অর্জন করে প্রিন্সটন বিশ্ববিদ্যালয় থেকে ১৯৬২ ও ১৯৬৪ সালে যথাক্রমে মাস্টার্স ও ডক্টরেট ডিগ্রি অর্জন করেন। এরপর তিনি বেল ল্যাব্‌স এ যোগদান করেন। ১৯৬৬ সালে তিনি ম্যাসাচুসেট্‌স ইনস্টিটিউট অফ টেকনোলজিতে সহকারী অধ্যাপক হিসেবে যোগদান করেন।
ফাতেমা আক্তার পলি
ফাতেমা আক্তার পলি (Fatema Akhter Poly) হলেন একজন বাংলাদেশী জাতীয় নারী কাবাডি খেলোয়াড় যিনি ২০১০ সালের এশিয়ান গেমস-এর ব্রোঞ্জ পদক বিজয়ী দলের অংশ হিসেবে ভূমিকা পালন করেছিলেন।
দেওয়ানগঞ্জ সরকারি উচ্চ বিদ্যালয়
দেওয়ানগঞ্জ সরকারি উচ্চ বিদ্যালয় জামালপুর জেলার দেওয়ানগঞ্জ উপজেলাতে অবস্থিত একটি স্বনামধন্য ও প্রাচীনতম শিক্ষাপ্রতিষ্ঠান। ১৯১৯ সালে দেওয়ানগঞ্জ কো-অপারেটিভ স্কুল নামে এর যাত্রা শুরু হয়। ১৯৮৬ সালে প্রতিষ্ঠানটি সরকারীকরন হয় ।
ইতিহাস
ব্রিটিশ আমলে এই অঞ্চলের প্রাদেশিক রেজিস্ট্রার মি ডনোফন এই শিক্ষাপ্রতিষ্ঠান প্রতিষ্ঠা করেন। শুরুতে তৎকালীন কো-অপারেটিভ ব্যাংক প্রতিষ্ঠানটি চালু করার জন্য অর্থ বরাদ্দ দেয়, যে কারণে এর নাম হয় দেওয়ানগঞ্জ কো-অপারেটিভ স্কুল। এসময় বিশিষ্ট শিক্ষানুরাগী ছমির উদ্দিন তালুকদার স্কুলের জন্য ১২ বিঘা জমি দান করেন । ১৯৮৬ সালে এটি সরকারি শিক্ষাপ্রতিষ্ঠানের মর্যাদা লাভ করে। ১৯৫২ সালের মহান মার্তৃভাষা আন্দোলনে এই প্রতিষ্ঠানের শিক্ষার্থীদের ছিল গৌরবউজ্জ্বল ভূমিকা। ১৯৭১ সালে স্বাধীনতা যুদ্ধের সময় পাকবাহিনী এই স্কুল দখল করে ব্যপক দমন, নিপীড়নের উদ্দ্যেশ্যে টর্চার সেল তৈরি করে ।
অবকাঠামো
দেওয়ানগঞ্জ শহরের প্রাণকেন্দ্রে অবস্থিত এই বিদ্যালয়। সুবিশাল খেলার মাঠের এক প্রান্তে ব্রিটিশ আমলে নির্মিত মূল ভবন যা এখন পরিত্যক্ত প্রায়। এর পাশেই একটি দ্বিতল ভবন সহ আরো কিছু অবকাঠামোতে চলছে পাঠদান সহ অন্যান্য কার্যক্রম। মাঠের এক পাশে দেওয়ানগঞ্জ উপজেলার কেন্দ্রীয় শহীদ মিনার, এর পাশেই স্কাউট ভবন। অবকাঠামোগত উন্নয়নের জন্য বাংলাদেশ সরকার ২০১৭ সালে এই বিদ্যালয়কে বিশেষ বাজেটের অন্তর্ভুক্ত করে ।
শিক্ষা কার্যক্রম
গ্রন্থাগার, বিজ্ঞানাগার, কম্পিউটার ল্যাব ও ল্যাবরেটরি সহ আধুনিক মাল্টিমিডিয়া ক্লাসের ব্যবস্থা আছে এখানে। শিক্ষার্থীদের মধ্যে অনেকেই বিতর্ক, সঙ্গীত, নৃত্য সহ বিভিন্ন সহপাঠ কার্যক্রমে পারদর্শী এবং বিভিন্ন জাতীয় প্রতিযোগিতায় অংশগ্রহণ করে থাকে।
বিশেষ ঘটনা সমূহ
১৯৭১ সালের মার্চ মাসেই মুক্তি সংগ্রামের প্রস্তুতি হিসেবে এই বিদ্যালয়ের মাঠে মুক্তিযোদ্ধা প্রশিক্ষণ ক্যাম্প চালু করা হয়। দেওয়ানগঞ্জ থানা থেকে অস্ত্র সরবরাহ করে সাহায্য করা হতো। এয়ার ফোর্সের রুহুল আমিন বাদশা এবং আনসার বাহিনীর কমান্ডার এসএম আব্দুল খালেক মুক্তিযোদ্ধাদের প্রশিক্ষন দিতেন। ১৯৭১ এর ২৬শে এপ্রিল পাকবাহিনী অস্ত্রসস্ত্রে সজ্জিত হয়ে, ভারি গোলা-বারুদ সহ দেওয়ানগঞ্জ আক্রমণ করে। এসময় তারা এই স্কুল দখল করে ব্যপক ক্ষতি সাধন করে এবং এখানে একটি "টর্চার সেল" তৈরি করে। পরবর্তিতে বিজয়ের প্রাক্কালে মুক্তিযোদ্ধারা এই স্থান আবার দখলে নেয়।
১৯৭৪ সালের সেপ্টেম্বর মাসে তৎকালীন প্রধানমন্ত্রী বঙ্গবন্ধু শেখ মুজিবুর রহমান দেওয়ানগঞ্জের বন্যা কবলিত মানুষকে দেখার জন্য আসেন। সেসময়ে তিনি এই স্কুলের খেলার মাঠে কিছুক্ষণ অবস্থান করেন এবং সমবেত জনতার সাথে শুভেচ্ছা বিনিময় করেন ) ।
আরো দেখুন
বাংলাদেশের বিদ্যালয়সমূহের তালিকা
ফিফা শ্রেষ্ঠ গোলরক্ষক
দ্য বেস্ট ফিফা গোলরক্ষক হল একটি ফুটবল পুরস্কার যা ক্রীড়ার নিয়ন্ত্রক সংস্থা ফিফা দ্বারা প্রতি বছর বিশ্বের সেরা পুরুষ ও মহিলা গোলরক্ষককে দেওয়া হয়।
ভলফসবার্গার অ্যাথলেটিক ক্লাব
রিগলার অ্যান্ড সেখমাইস্টার পেলেটস ভলফসবার্গার আটলেটিক ক্লুব (Wolfsberger AC; এছাড়াও ভলফসবার্গার অ্যাথলেটিক ক্লাব অথবা শুধুমাত্র ভলফসবার্গার এসি নামে পরিচিত) হচ্ছে ভলফসবার্গ ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ১৯৩১ সালে প্রতিষ্ঠিত হয়েছে। ভলফসবার্গার এসি তাদের সকল হোম ম্যাচ ভলফসবার্গের লাভান্টাল-এরিনায় খেলে থাকে; যার ধারণক্ষমতা হচ্ছে ৭,৩০০। বর্তমানে এই ক্লাবের ম্যানেজারের দায়িত্ব পালন করছেন ফের্ডিনান্ড ফেল্ডহোফার এবং সভাপতির দায়িত্ব পালন করছেন ডিটমার রিগলার। অস্ট্রীয় মধ্যমাঠের খেলোয়াড় মাইকেল লিন্ডল এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, ভলফসবার্গার এসি এপর্যন্ত ১টি শিরোপা জয়লাভ করেছে; যা হচ্ছে অস্ট্রীয় ফুটবল দ্বিতীয় লীগ।
নিউজিল্যান্ডে হিন্দুধর্ম
হিন্দুধর্ম নিউজিল্যান্ডের দ্বিতীয় বৃহত্তম ধর্ম । এখানে এটি সবচেয়ে দ্রুত বর্ধনশীল ধর্মগুলির মধ্যে একটি । ২০১৮ সালের আদমশুমারি অনুসারে, নিউজিল্যান্ডে প্রায় ১২৩,৫৩৪ হিন্দু রয়েছে।
জাতিসত্তা
নিউজিল্যান্ডের হিন্দুদের বেশিরভাগই এশিয়ান, তারপরে ইউরোপীয় এবং প্রশান্ত মহাসাগরীয় দ্বীপবাসী। ৩,৫৬৭ ইউরোপীয় এবং ১,৮৫৭ প্রশান্ত মহাসাগরীয় মানুষ হিন্দুধর্ম অনুসরণ করে। মাওরিদের মধ্যে হিন্দুধর্মেরও একটি ছোট অনুসারী রয়েছে ।
হিন্দু সংগঠন
প্রথম হিন্দু সংগঠন - হিন্দু কাউন্সিল অফ নিউজিল্যান্ড (HCNZ) ১৯৯০-এর দশকের মাঝামাঝি সময়ে গঠিত হয়েছিল এবং এটি বিশ্ব হিন্দু পরিষদ অনুমোদিত। HCNZ ২০০৭ সাল থেকে বার্ষিক নিউজিল্যান্ড হিন্দু সম্মেলনের আয়োজন করেছে। এছাড়াও এটি হিন্দু হেরিটেজ সেন্টার, হিন্দু সোশ্যাল সার্ভিস ফাউন্ডেশন, হিন্দু এল্ডার্স ফাউন্ডেশন এবং হিন্দু যুব নিউজিল্যান্ড প্রতিষ্ঠা করেছে এবং যুব ও পারিবারিক ক্যাম্প পরিচালনা করেছে। ২০১০ সালে HCNZ হিন্দু সংগঠন, মন্দির এবং সমিতি (HOTA), নিউজিল্যান্ডে হিন্দু গোষ্ঠীগুলির জন্য একটি প্রতিনিধিত্বকারী সংস্থা চালু করে।
সমকালীন সমাজে অবস্থান
থাম্ব|[[জিতেন প্যাটেল, হিন্দু ক্রিকেটার ]] ২০১৯ সালে ভিক্টোরিয়া ইউনিভার্সিটি ওয়েলিংটন দ্বারা করা একটি সমীক্ষা অনুসারে, এটি পাওয়া গেছে যে নিউজিল্যান্ডেররা বিশ্বাস করে যে হিন্দুরা নাস্তিক, প্রোটেস্ট্যান্ট , মুসলিম , ক্যাথলিক এবং ইভানজেলিকালদের চেয়ে বেশি বিশ্বস্ত । প্রায় ২৮.৩ শতাংশ নিউজিল্যান্ডের হিন্দুদের উপর সম্পূর্ণ বা অনেক বেশি আস্থা রয়েছে।
নিউজিল্যান্ডে ইহুদি ও হিন্দুদের সর্বোচ্চ শিক্ষিত।
মন্দির
নীচে নিউজিল্যান্ডের প্রধান শহরগুলির হিন্দু মন্দিরগুলির একটি তালিকা রয়েছে৷
দরবেশপুর ইউনিয়ন
দরবেশপুর বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।
অবস্থান ও সীমানা
রামগঞ্জ উপজেলার দক্ষিণাংশে দরবেশপুর ইউনিয়নের অবস্থান। এ ইউনিয়নের দক্ষিণে করপাড়া ইউনিয়ন ও লামচর ইউনিয়ন, পশ্চিমে লামচর ইউনিয়ন, উত্তরে রামগঞ্জ পৌরসভা ও ভাদুর ইউনিয়ন, উত্তর-পূর্বে ভোলাকোট ইউনিয়ন এবং পূর্বে নোয়াখালী জেলার চাটখিল উপজেলার পরকোট ইউনিয়ন অবস্থিত।
প্রশাসনিক কাঠামো
দরবেশপুর ইউনিয়ন রামগঞ্জ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।
নীলফামারী সরকারি কলেজ
নীলফামারী সরকারি কলেজ বাংলাদেশের নীলফামারী জেলার একটি ঐতিহ্যবাহী শিক্ষাপ্রতিষ্ঠান। কলেজটি নীলফামারী শহরের প্রানকেন্দ্রে অবস্থিত। এ কলেজটির মোট আয়তন ২৪.২৫ একর। কলেজটিতে বর্তমানে দিনাজপুর শিক্ষাবোর্ড ও জাতীয় বিশ্ববিদ্যালয়ের অধীনে উচ্চ মাধ্যমিক, স্নাতক ও স্নাতকোত্তর পর্যায়ে শিক্ষা প্রদান করা হয়।
ইতিহাস
নীলফামারী সরকারি কলেজ ১৯৫৮ সালের ১৬ মে, তৎকালিন রংপুর জেলার নীলফামারী মহাকুমা সদরে প্রতিষ্ঠা লাভ করে। প্রতিষ্ঠাকালীন সময়ে এটি রাজশাহী শিক্ষা বোর্ডের ও রাজশাহী বিশ্ববিদ্যালয় থেকে স্বীকৃতি নিয়ে উচ্চ মাধ্যমিক ও স্নাতক কোর্সের ডিগ্রি প্রদান করে। কলেজটি ১৯৭৯ সালে সরকারিকরণ হয়। বর্তমানে ১৪ টি বিষয়ে এখানে অনার্স পাঠদান করা হয়। এই প্রতিষ্ঠানের শিক্ষা কার্য্যক্রমে ব্যাপক পরিবর্তন আসে নীলফামারী মহাকুমাকে নীলফামারী জেলায় রূপান্তরের মাধ্যমে। বর্তমানে এটি দিনাজপুর বোর্ডের অন্তর্গত এবং জাতীয় বিশ্ববিদ্যালয় অধিভুক্ত।
অনুষদ ও বিভাগ
কলেজটিতে উচ্চ মাধ্যমিক, স্নাতক (সম্মান), স্নাতক (পাস) ও স্নাতকোত্তর শ্রেণীতে শিক্ষা প্রদান করে।
স্নাতকোত্তর
স্নাতকোত্তর রেগুলার ও প্রিমিনারি কোর্সে ভর্তির সুযোগ রয়েছে।
হোস্টেল
কলেজে ছাত্রদের জন্য একটি এবং ছাত্রীদের জন্য একটি মোট ২টি হোস্টেল আছে।
খেলার মাঠ
কলেজ ক্যাম্পাসে রয়েছে নিজস্ব খেলার মাঠ। নীলফামারী স্টেডিয়াম কলেজ ক্যাম্পাসের সাথে অবস্থিত।
ছাত্র সংগঠন
নীলফামারী সরকারি কলেজে বিভিন্ন রাজনৈতিক সামাজিক সংগঠন তাদের কার্যক্রম পরিচালনা করে।
খার্চি
খার্চি (Kharchi) বা খার্চি পূজা বা খার্চি মেলা ও উৎসব হল চৌদ্দ দেবতার পূজা। প্রাথমিক ভাবে এটা ত্রিপুরীদের উৎসব হলেও বর্তমানে সব ধর্মের মানুষ এতে সমান ভাবে অংশগ্রহণ করে। এটি সাধারণত ইংরেজি মাসের জুলাই-অগাষ্ট এর দিকে হয়ে থাকে এই পূজা
ইতিহাস
খার্চি শব্দের আক্ষরিক অর্থ হল, খার ও চি। খার কথার অর্থ হল পাপ এবং চি কথার অর্থ হল পরিষ্কার বা মোচন করা। এক কথায় পাপ মোচন করা। ৩০০০ বছর আগে এই পূজার প্রচলন হয়েছিল এবং বর্তমানেও চলছে। এই পূজা মুলত ত্রিপুরার রাজ পরিবার এবং ত্রিপুরী রাজ চন্তাই দের পৃষ্ঠপোষকতায় চলে আসছে। চন্তাই কথার অর্থ হচ্ছে পূজারী বা পুরোহিত।রাজ চন্তাইরা বংশ পরম্পরায় নির্বাচিত হয়ে আসে।